title: Provedbena uredba Komisije (EU) 2016/1738 оd 28. rujna 2016. o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja

text:
               30.9.2016

               HR

               Službeni list Europske unije

               L 264/15

         PROVEDBENA UREDBA KOMISIJE (EU) 2016/1738
   оd 28. rujna 2016.
   o izmjeni Uredbe (EZ) br. 1484/95 u vezi s određivanjem reprezentativnih cijena u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 183. točku (b),
   uzimajući u obzir Uredbu (EU) br. 510/2014 Europskog parlamenta i Vijeća od 16. travnja 2014. o utvrđivanju trgovinskih aranžmana primjenjivih na određenu robu dobivenu preradom poljoprivrednih proizvoda i stavljanju izvan snage uredaba Vijeća (EZ) br. 1216/2009 i (EZ) br. 614/2009 (2), a posebno njezin članak 5. stavak 6. točku (a),
   budući da:

               (1)

               Uredbom Komisije (EZ) br. 1484/95 (3) utvrđena su detaljna pravila za provedbu sustava dodatnih uvoznih carina i određene su reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka na temelju kojih se određuju reprezentativne cijene za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o podrijetlu.

               (3)

               Uredbu (EZ) br. 1484/95 stoga bi trebalo na odgovarajući način izmijeniti.

               (4)

               Budući da je potrebno osigurati što skoriju primjenu te mjere nakon što ažurirani podaci postanu dostupni, ova Uredba trebala bi stupiti na snagu na dan objave,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom iz Priloga ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 150, 20.5.2014., str. 1.

      (3)  Uredba Komisije (EZ) br. 1484/95 od 28. lipnja 1995. o utvrđivanju detaljnih pravila za provedbu sustava dodatnih uvoznih carina i određivanju dodatnih uvoznih carina u sektorima mesa peradi i jaja i za albumin iz jaja te stavljanju izvan snage Uredbe br. 163/67/EEZ (SL L 145, 29.6.1995., str. 47.).

      PRILOG

            „PRILOG I.

                        Oznaka KN

                        Opis robe

                        Reprezentativna cijena
                        (EUR/100 kg)

                        Jamstvo iz članka 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        114,0

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        119,8

                        0

                        AR

                        145,9

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        288,3

                        4

                        AR

                        181,2

                        39

                        BR

                        278,6

                        6

                        CL

                        218,1

                        25

                        TH

                        0207 27 10

                        Rezani dijelovi puretine bez kostiju, smrznuti

                        385,5

                        0

                        BR

                        335,8

                        0

                        CL

                        0408 91 80

                        Jaja bez ljuske, sušena

                        350,0

                        0

                        AR

                        1602 32 11

                        Pripravci nekuhane peradi vrste Gallus domesticus

                        201,7

                        26

                        BR

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) br. 1190/2013 od 21. studenoga 2013. o izmjeni Uredbe (EZ) br. 1484/95 u vezi s reprezentativnim cijenama u sektorima mesa peradi i jaja i za albumin iz jaja

text:
               22.11.2013

               HR

               Službeni list Europske unije

               L 313/51

         PROVEDBENA UREDBA KOMISIJE (EU) br. 1190/2013
   od 21. studenoga 2013.
   o izmjeni Uredbe (EZ) br. 1484/95 u vezi s reprezentativnim cijenama u sektorima mesa peradi i jaja i za albumin iz jaja
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode („Uredba o jedinstvenom ZOT-u”) (1), a posebno njezin članak 143. u vezi s člankom 4.,
   uzimajući u obzir Uredbu Vijeća (EZ) br. 614/2009 od 7. srpnja 2009. o zajedničkom sustavu trgovine za ovalbumin i laktalbumin (2), a posebno njezin članak 3. stavak 4.,
   budući da:

               (1)

               Uredbom Komisije (EZ) br. 1484/95 (3) utvrđuju se detaljna pravila za provedbu sustava dodatnih uvoznih carina te se određuju reprezentativne cijene u sektorima mesa peradi i jaja i za albumin iz jaja.

               (2)

               Iz redovitog praćenja podataka koji se koriste za određivanje reprezentativnih cijena za proizvode od mesa peradi i jaja i za albumin iz jaja proizlazi da je reprezentativne uvozne cijene za određene proizvode potrebno izmijeniti, uzimajući u obzir razlike u cijeni ovisno o porijeklu.

               (3)

               Uredbu (EZ) br. 1484/95 potrebno je u skladu s tim izmijeniti.

               (4)

               Budući da je potrebno osigurati što skoriju primjenu ove mjere nakon što ažurirani podaci postanu dostupni, ova Uredba treba stupiti na snagu na dan objave.

               (5)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Prilog I. Uredbi (EZ) br. 1484/95 zamjenjuje se tekstom utvrđenim u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. studenoga 2013.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 181, 14.7.2009., str. 8.

      (3)  SL L 145, 29.6.1995., str. 47.

      PRILOG

            „PRILOG I.

                        Oznaka KN

                        Naziv robe

                        Reprezentativna cijena
                        (EUR/100 kg)

                        Jamstvo u skladu s člankom 3. stavkom 3.
                        (EUR/100 kg)

                        Podrijetlo (1)

                        0207 12 10

                        Trupovi pilića pod nazivom ‚70 % piletina’, smrznuti

                        128,4

                        0

                        AR

                        0207 12 90

                        Trupovi pilića pod nazivom ‚65 % piletina’, smrznuti

                        130,3

                        0

                        AR

                        157,2

                        0

                        BR

                        0207 14 10

                        Rezani dijelovi peradi vrste Gallus domesticus bez kostiju, smrznuti

                        299,9

                        0

                        AR

                        228,9

                        21

                        BR

                        319,9

                        0

                        CL

                        253,8

                        14

                        TH

                        0207 27 10

                        Gallus domesticus

                        298,5

                        0

                        BR

                        312,6

                        0

                        CL

                        0408 91 80

                        Jaja bez ljuske, sušena

                        488,5

                        0

                        AR

                        1602 32 11

                        Priprema nekuhane peradi vrste Gallus domesticus

                        251,3

                        11

                        BR

                        312,2

                        0

                        CL

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom ‚ZZ’ označava se ‚drugo podrijetlo’.”


title: Provedbena uredba Komisije (EU) br. 956/2013 оd 4. listopada 2013. o izmjeni Provedbene uredbe (EU) br. 543/2011 s obzirom na isplatu potpora proizvođačkim organizacijama u sektoru voća i povrća

text:
               5.10.2013

               HR

               Službeni list Europske unije

               L 263/9

         PROVEDBENA UREDBA KOMISIJE (EU) br. 956/2013
   оd 4. listopada 2013.
   o izmjeni Provedbene uredbe (EU) br. 543/2011 s obzirom na isplatu potpora proizvođačkim organizacijama u sektoru voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 103.h, u vezi s člankom 4.,
   budući da:

               (1)

               Uredbom (EZ) br. 1234/2007 i Provedbenom uredbom Komisije (EU) br. 543/2011 (2) predviđena je financijska pomoć Unije proizvođačkim organizacijama za voće i povrće.

               (2)

               Opći sud je presudom od 30. svibnja 2013. u spojenim predmetima T-454/10 i T-482/11 (3) poništio drugi podstavak članka 52. stavka 2.a Uredbe Komisije (EZ) br. 1580/2007 (4) i odgovarajući članak 50. stavak 3. Provedbene uredbe (EU) br. 543/2011 s obzirom na izračunavanje vrijednosti proizvodnje stavljene na tržište voća i povrća namijenjenog za preradu. Opći je sud poništio i članak 60. stavak 7. Provedbene uredbe (EU) br. 543/2011 o prihvatljivosti aktivnosti za potporu u okviru operativnih programa s obzirom na ulaganja i aktivnosti u vezi s preradom voća i povrća u prerađevine voća i povrća.

               (3)

               Presudom Općeg suda ostaju na snazi učinci odredbe o izračunavanju vrijednosti proizvodnje stavljene na tržište samo u mjeri u kojoj su odgovarajuća plaćanja već izvršena do datuma izricanja presude. Prema tome, države članice mogle su suspendirati ili odgoditi plaćanja do donošenja novih propisa kojima se zamjenjuju poništeni propisi ili suspenzivnih učinaka žalbe.

               (4)

               Komisija je odlučila podnijeti žalbu protiv odluke Općeg suda u spomenutim slučajevima. Žalba je podnesena Sudu Europske unije 12. kolovoza 2013. Učinci presude Općeg suda suspendirani su do donošenja odluke Suda o žalbi, ako Sud ne odredi drukčije.

               (5)

               Člankom 70. Provedbene uredbe (EU) br. 543/2011 predviđeno je da se potpore proizvođačkim organizacijama moraju isplatiti do 15. listopada godine koja slijedi nakon godine provedbe operativnog programa. Ako se potpora isplaćuje nakon tog datuma, trebala bi se primjenjivati smanjenja predviđena u članku 9. Uredbe Komisije (EZ) br. 883/2006 (5).

               (6)

               Stoga je potrebno državama članicama produžiti rok za isplatu financijske pomoći Unije za dotične operativne programe u odnosu na godinu provedbe 2012., uzimajući u obzir činjenicu da su države članice u tom razdoblju možda suspendirale obradu zahtjeva za isplatu dok Komisija nije pokrenula žalbeni postupak.

               (7)

               Stoga je potrebno na odgovarajući način izmijeniti Provedbenu uredbu (EU) br. 543/2011.

               (8)

               Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   U članku 70. Provedbene uredbe (EU) br. 543/2011 dodaje se sljedeći stavak:

      „Međutim, potpore za programe provedene u 2012. godini u odnosu na voće i povrće namijenjeno preradi mogu se isplatiti najkasnije 31. prosinca 2013.”

   Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. listopada 2013.

            Za Komisiju

            Predsjednik

         José Manuel BARROSO

      (1)  SL L 299, 16.11.2007., str. 1.

      (2)  Provedbena uredba Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (SL L 157, 15.6.2011., str. 1.).

      (3)  Associazione Nazionale degli Industriali delle Conserve Alimentari Vegetali (Anicav) (T-454/10) i Agrupación Española de Fabricantes de Conservas Vegetales (Agrucon) i drugi (T482/11) vs Europska komisija; (još nije objavljeno u ECR-u).

      (4)  Uredba Komisije (EZ) br. 1580/2007 od 21. prosinca 2007. o utvrđivanju provedbenih propisa uredaba Vijeća (EZ) br. 2200/96, (EZ) br. 2201/96 i (EZ) br. 1182/2007 u sektoru voća i povrća (SL L 350, 31.12.2007., str. 1.).

      (5)  Uredba Komisije (EZ) br. 883/2006 od 21. lipnja 2006. o određivanju detaljnih pravila za primjenu Uredbe Vijeća (EZ) br. 1290/2005 u vezi s vođenjem računa od strane agencija za plaćanja, izjavama o izdacima i prihodima te uvjetima za nadoknadu izdataka u okviru EFJP-a i EPFRR-a (SL L 171, 23.6.2006., str. 1.).


title: Provedbena uredba Komisije (EU) 2015/294 оd 24. veljače 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               25.2.2015

               HR

               Službeni list Europske unije

               L 53/8

         PROVEDBENA UREDBA KOMISIJE (EU) 2015/294
   оd 24. veljače 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  EG

                  169,3

                  IL

                  81,7

                  MA

                  91,9

                  TR

                  116,8

                  ZZ

                  114,9

                  0707 00 05

                  TR

                  187,1

                  ZZ

                  187,1

                  0709 93 10

                  MA

                  140,7

                  TR

                  215,2

                  ZZ

                  178,0

                  0805 10 20

                  EG

                  45,9

                  IL

                  72,3

                  MA

                  47,6

                  TN

                  50,8

                  TR

                  68,9

                  ZZ

                  57,1

                  0805 20 10

                  IL

                  132,4

                  MA

                  96,3

                  ZZ

                  114,4

                  0805 20 30, 0805 20 50, 0805 20 70, 0805 20 90

                  EG

                  80,3

                  IL

                  151,7

                  JM

                  118,2

                  MA

                  101,6

                  TR

                  85,4

                  US

                  143,7

                  ZZ

                  113,5

                  0805 50 10

                  EG

                  41,5

                  TR

                  51,6

                  ZZ

                  46,6

                  0808 10 80

                  BR

                  69,5

                  CL

                  95,2

                  MK

                  29,8

                  US

                  151,4

                  ZZ

                  86,5

                  0808 30 90

                  CL

                  155,9

                  CN

                  99,9

                  US

                  122,7

                  ZA

                  92,9

                  ZZ

                  117,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1223/2011 od 28. studenoga 2011. o izmjeni Uredbe (EZ) br. 1688/2005 o uzorkovanju jata podrijetla jaja te mikrobiološkom ispitivanju takvih uzoraka i uzoraka određenog mesa namijenjenih Finskoj i Švedskoj  Tekst značajan za EGP

text:
               03/Sv. 60

               HR

               Službeni list Europske unije

               287

         32011R1223

               L 314/12

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 1223/2011
   od 28. studenoga 2011.
   o izmjeni Uredbe (EZ) br. 1688/2005 o uzorkovanju jata podrijetla jaja te mikrobiološkom ispitivanju takvih uzoraka i uzoraka određenog mesa namijenjenih Finskoj i Švedskoj
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno drugi stavak njezinoga članka 9.,
   budući da:

               (1)

               Uredbom (EZ) br. 853/2004 utvrđena su posebna higijenska pravila za hranu životinjskoga podrijetla za subjekte koji posluju hranom. Tom su Uredbom predviđena posebna jamstva za hranu životinjskog podrijetla namijenjenu za tržišta Finske i Švedske. Subjekti koji posluju s hranom koji namjeravaju staviti jaja na tržište u tim državama članicama moraju poštovati određena pravila u odnosu na salmonelu.

               (2)

               Uredbom Komisije (EZ) br. 1688/2005 od 14. listopada o provedbi Uredbe (EZ) br. 853/2004 Europskog parlamenta i Vijeća u pogledu posebnih jamstava u vezi sa salmonelom za pošiljke određenog mesa i jaja namijenjene Finskoj i Švedskoj (2), utvrđena su pravila o uzorkovanju jata podrijetla jaja namijenjenih Finskoj i Švedskoj. U njoj su također utvrđena pravila o mikrobiološkim metodama za ispitivanje tih uzoraka kao i uzoraka određenih vrsta mesa goveda, svinja i peradi namijenjenih tima dvjema državama članicama.

               (3)

               Uredbom (EZ) br. 2160/2003 Europskog parlamenta i Vijeća od 17. studenoga 2003. o kontroli salmonele i drugih određenih uzročnika zoonoza koji se prenose hranom (3) utvrđuju su pravila kojima se osigurava učinkovito poduzimanje mjera kontrole salmonele i ostalih uzročnika zoonoza. U tim su mjerama sadržani minimalni zahtjevi uzorkovanja svih jata kokoši nesilica u okviru nacionalnih programa kontrole salmonele.

               (4)

               Uredbom Komisije (EU) br. 517/2011 od 25. svibnja 2011. o provedbi Uredbe (EZ) br. 2160/2003 Europskog parlamenta i Vijeća u pogledu cilja Unije za smanjenje prevalencije određenih serotipova salmonele u kokoši nesilica vrste Gallus gallus i o izmjeni Uredbe (EZ) br. 2160/2003 i Uredbe (EU) br. 2000/2010 (4), utvrđena su pravila u odnosu na plan testiranja za provjeru napredovanja u postizanju cilja Unije za smanjenje prevalencije tih serotipova kod jata kokoši nesilica.

               (5)

               Zahtjevi utvrđeni u Uredbi (EZ) br. 2160/2003 i (EU) br. 517/2011 primjenjuju se na sva jata kokoši nesilica u Uniji. Zato bi trebalo, u interesu pojednostavljenja zakonodavstva Unije te da bi se izbjeglo dvostruko uzorkovanje, uskladiti pravila uzorkovanja utvrđena u uredbama (EZ) br. 2160/2003, (EZ) br. 1688/2005 i (EU) br. 517/2011.

               (6)

               Pogotovo pravila uzorkovanja koja se primjenjuju na jata utvrđena u Prilogu III. Uredbi (EZ) br. 1688/2005 trebalo bi zamijeniti odgovarajućim pravilima utvrđenim u uredbama (EZ) br. 2160/2003 i (EU) br. 517/2011. Kako su pravila utvrđena u tim dvjema uredbama stroža, tim izmjenama nisu ugrožena posebna jamstva Finskoj i Švedskoj. Prilog III. Uredbi (EZ) br. 1688/2005 trebalo bi zato brisati.

               (7)

               Osim toga, Međunarodna organizacija za normizaciju usvojila je novi standard za otkrivanje Salmonella spp. u fecesu životinja i uzorcima iz okoliša iz primarne faze proizvodnje. Taj se standard trebalo bi primjenjivati u Uniji za uzorke uzete od jata podrijetla jaja. Prema tome, pravila uzorkovanja utvrđena u Uredbi (EZ) br. 1688/2005 trebalo bi izmijeniti kako bi se uputilo na taj standard.

               (8)

               Zato bi trebalo izmijeniti Uredbu (EZ) br. 1688/2005.

               (9)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Uredba (EZ) br. 1688/2005 mijenja se kako slijedi:

               (1)

               Članci 4. i 5. zamjenjuju se sljedećim:
               „Članak 4.
               Uzorkovanje jata podrijetla jaja
               Uzorkovanje jata podrijetla jaja namijenjenih Finskoj i Švedskoj, a koja podliježu mikrobiološkom testiranju kako je predviđeno u članku 8. stavku 2. točki (b) Uredbe (EZ) br. 853/2004 provodi se u skladu sa:

                           (a)

                           minimalnim zahtjevima uzorkovanja jata nesilica, navedenim u tablici u točki 1. dijela B Priloga II. Uredbi (EZ) br. 2160/2003.;

                           (b)

                           zahtjevima za praćenje jata nesilica navedenim u točki 2. Priloga Uredbi (EU) br. 517/2011.

                     Članak 5.
               Mikrobiološke metode za ispitivanje uzoraka
               1.   Mikrobiološko ispitivanje na salmonelu u uzorcima uzetim u skladu s člancima 1. do 4. provodi se u skladu s metodama opisanim u sljedećim dokumentima:

                           (a)

                           u slučaju uzoraka mesa, kako je navedeno u člancima 1., 2. i 3.:

                                       i.

                                       EN/ISO 6579: Mikrobiologija hrane i hrane za životinje – Horizontalna metoda za dokazivanje Salmonella spp;

                                       ii.

                                       NMKL (Nordijski odbor za analizu hrane) metoda br. 71: salmonela. Dokazivanje u hrani; ili

                                       iii.

                                       metode validirane za meso prema metodama navedenim u i. i ii. ili drugim međunarodno prihvaćenim protokolima, pod uvjetom:

                                                   —

                                                   da se primjenjuju na meso goveda i svinja te peradi, i

                                                   —

                                                   da su certificirane od treće strane u skladu s protokolom navedenim u standardu EN/ISO 16140 Mikrobiologija hrane i hrane za životinje – Protokol za vrednovanje alternativnih metoda (EN/ISO 16140).

                           (b)

                           u slučaju uzoraka iz jata kako je navedeno u članku 4.: EN/ISO 6579-2002/Amd. 1.: 2007 Prilog D: Dokazivanje Salmonella spp. u fecesu životinja i uzorcima iz okoliša iz primarne faze proizvodnje.

                     2.   Ako države članice jedna drugoj osporavaju rezultate mikrobiološkog testiranja navedenog u stavku 1. točka (a), kao referentna metoda smatrat će se najnovije izdanje EN/ISO 6579.”

               (2)

               Briše se Prilog III.

         Članak 2.
   Ova Uredba stupa na snagu dvadesetoga dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2011.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 55.

      (2)  SL L 271, 15.10.2005., str. 17.

      (3)  SL L 325, 12.12.2003., str. 1.

      (4)  SL L 138, 26.5.2011., str. 45.


title: Provedbena uredba Komisije (EU) 2016/959 оd 17. svibnja 2016. o utvrđivanju provedbenih tehničkih standarda za istraživanja tržišta u vezi sa sustavima i predlošcima obavijesti koje trebaju upotrebljavati sudionici na tržištu koji vrše objavljivanje i formatom evidencije u skladu s Uredbom (EU) br. 596/2014 Europskog parlamenta i Vijeća (Tekst značajan za EGP)

text:
               17.6.2016

               HR

               Službeni list Europske unije

               L 160/23

         PROVEDBENA UREDBA KOMISIJE (EU) 2016/959
   оd 17. svibnja 2016.
   o utvrđivanju provedbenih tehničkih standarda za istraživanja tržišta u vezi sa sustavima i predlošcima obavijesti koje trebaju upotrebljavati sudionici na tržištu koji vrše objavljivanje i formatom evidencije u skladu s Uredbom (EU) br. 596/2014 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 596/2014 Europskog parlamenta i Vijeća od 16. travnja 2014. o zlouporabi tržišta (Uredba o zlouporabi tržišta) te stavljanju izvan snage Direktive 2003/6/EZ Europskog parlamenta i Vijeća i direktiva Komisije 2003/124/EZ, 2003/125/EZ i 2004/72/EZ (1), a posebno njezin članak 11. stavak 10. treći podstavak,
   budući da:

               (1)

               Sudionici na tržištu koji vrše objavljivanje dužni su čuvati evidenciju priopćivanja informacija koje se provodi za potrebe istraživanja tržišta između njih i svih osoba koje su podvrgnute istraživanju tržišta. Sudionicima na tržištu koji vrše objavljivanje ta evidencija trebala bi pomoći da nadležnim tijelima pruže dokaze o propisnoj provedbi postupka, posebno ako se priroda informacija promijeni nakon istraživanja tržišta ili ako nadležno tijelo treba preispitati postupak kategorizacije informacija. U tu svrhu sva bi se evidencija trebala čuvati u elektroničkom formatu.

               (2)

               Kako bi se redovito evidentiranje informacija koje se priopćavaju osiguralo i u slučajevima kada se istraživanje tržišta provodi tijekom sastanaka ili telefonskih razgovora koji nisu snimani, trebalo bi izraditi jedinstveni predložak za pisane zapisnike ili zabilješke koje tijekom tih sastanaka i razgovora vodi sudionik na tržištu koji vrši objavljivanje.

               (3)

               Kako bi se osiguralo redovito evidentiranje informacija koje se priopćavaju, sudionici na tržištu koji vrše objavljivanje trebali bi voditi evidenciju priopćivanja pisanih informacija kako bi osobe koje su bile podvrgnute istraživanju tržišta obavijestili kada su informacije koje su objavljene tijekom istraživanja tržišta prestale biti povlaštene informacije.

               (4)

               Ova Uredba temelji se na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala dostavilo Komisiji.

               (5)

               Europsko nadzorno tijelo za vrijednosne papire i tržišta kapitala provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (2).

               (6)

               Kako bi se osiguralo nesmetano funkcioniranje financijskih tržišta, potrebno je da ova Uredba žurno stupi na snagu te da se odredbe utvrđene ovom Uredbom primjenjuju od istog datuma kao i odredbe utvrđene Uredbom (EU) br. 596/2014,

         DONIJELA JE OVU UREDBU:
   Članak 1.
   Elektronički format za evidenciju
   Sva evidencija iz članka 6. Delegirane uredbe Komisije (EU) 2016/960 (3) čuva se u elektroničkom formatu.
   Članak 2.
   Format za vođenje evidencije o pisanim zapisnicima ili zabilješkama
   Sudionici na tržištu koji vrše objavljivanje sastavljaju u elektroničkom formatu pisane zapisnike ili zabilješke iz članka 6. stavka 2. točke (d) Delegirane uredbe (EU) 2016/960, koristeći pritom:

               (a)

               predložak iz Priloga I. ako sudionici na tržištu koji vrše objavljivanje smatraju da istraživanje tržišta uključuje objavljivanje povlaštenih informacija;

               (b)

               predložak iz Priloga II. ako sudionici na tržištu koji vrše objavljivanje smatraju da istraživanje tržišta ne uključuje objavljivanje povlaštenih informacija.

         Članak 3.
   Format za vođenje evidencije podataka o potencijalnim ulagateljima
   1.   Evidenciju informacija iz članka 4. stavka 1. Delegirane uredbe (EU) 2016/960 sudionici na tržištu koji vrše objavljivanje vode u obliku zasebnih popisa za svako istraživanje tržišta.
   2.   Evidenciju informacija iz članka 4. stavka 2. Delegirane uredbe (EU) 2016/960 sudionici na tržištu koji vrše objavljivanje vode u obliku jedinstvenog popisa.
   Članak 4.
   Format za priopćivanje i evidentiranje da su informacije prestale biti povlaštene informacije
   1.   Sudionici na tržištu koji vrše objavljivanje u pisanom obliku obavješćuju osobe koje su bile podvrgnute istraživanju tržišta da su informacije koje su objavljene tijekom istraživanja tržišta prestale biti povlaštene informacije.
   2.   Sudionici na tržištu koji vrše objavljivanje evidentiraju informacije dane u skladu sa stavkom 1. na način koji je u skladu s predloškom iz Priloga III.
   Članak 5.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se od 3. srpnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. svibnja 2016.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 1.

      (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

      (3)  Delegirana uredba Komisije (EU) 2016/960 od 17. svibnja 2016. o dopuni Uredbe (EU) br. 596/2014 Europskog parlamenta i Vijeća u pogledu regulatornih tehničkih standarda za odgovarajuće mjere, sustave i postupke za sudionike na tržištu koji vrše objavljivanje i provode istraživanja tržišta (vidjeti stranicu 29. ovoga Službenog lista).

      PRILOG I.

         Predložak za pisane zapisnike i zabilješke iz članka 6. stavka 2. točke (d) Delegirane uredbe (EU) 2016/960 ako se objavljuju povlaštene informacije

                  Stavka

                  Rubrika za unos teksta

                              i.

                              Identitet sudionika na tržištu koji vrši objavljivanje

                     Puni naziv sudionika na tržištu koji vrši objavljivanje i ime osobe koja u okviru sudionika na tržištu koji vrši objavljivanje dostavlja informacije te podaci za kontakt koji se upotrebljavaju za priopćivanje informacija.

                              ii.

                              Identitet osobe koja prima informacije

                     Puno ime osobe koja prima informacije i podaci za kontakt koji se upotrebljavaju za priopćivanje informacija.

                              iii.

                              Datum i vrijeme priopćivanja informacija

                     Datum i vrijeme priopćivanja informacija, uključujući i vremensku zonu.

                              iv.

                              Objašnjenje prirode razgovora u skladu s člankom 3. stavkom 3. točkom (a) Delegirane uredbe (EU) 2016/960

                     Evidencija izjave u kojoj se objašnjava da se priopćivanje informacija provodi za potrebe istraživanja tržišta.

                              v.

                              Potvrda identiteta osobe koja je podvrgnuta istraživanju tržišta u skladu s člankom 3. stavkom 3. točkom (c) Delegirane uredbe (EU) 2016/960

                     Evidencija informacija o tome da je osoba s kojom se stupilo u kontakt potvrdila da sudionik na tržištu koji vrši objavljivanje komunicira s osobom koju je potencijalni ulagatelj ovlastio da bude podvrgnuta istraživanju tržišta.

                              vi.

                              Objašnjenje da će se priopćiti povlaštene informacije u skladu s člankom 3. stavkom 3. točkom (d) Delegirane uredbe (EU) 2016/960

                     Evidencija izjave u kojoj se objašnjava da će, ako osoba koja prima informacije pristane na to da bude podvrgnuta istraživanju tržišta, ta osoba dobiti informacije koje sudionik na tržištu koji vrši objavljivanje smatra povlaštenim informacijama i upućivanje na obvezu utvrđenu u članku 11. stavku 7. Uredbe (EU) br. 596/2014.

                              vii.

                              Informacija o procjeni kada će informacije prestati biti povlaštene informacije u skladu s člankom 3. stavkom 3. točkom (e) Delegirane uredbe (EU) 2016/960

                     Evidencija danih informacija, ako postoje, o predviđenom datumu kada se očekuje da će informacije biti javno objavljene ili transakcija provedena, s obrazloženjem zbog čega bi se ta procjena mogla promijeniti i na koji će se način osoba koja je podvrgnuta istraživanju tržišta obavijestiti u slučaju da predviđeni datum više nije valjan.

                              viii.

                              Izjava o obvezama osobe koja prima informacije u skladu s člankom 3. stavkom 3. točkom (f) Delegirane uredbe (EU) 2016/960

                     Evidencija izjave u kojoj se osobi koja prima informacije objašnjavaju obveze koje se primjenjuju na posjed povlaštenih informacija u skladu s člankom 11. stavkom 5. podstavkom 1. točkama (b), (c) i (d) Uredbe (EU) br. 596/2014.

                              ix.

                              Potvrđivanje pristanka u skladu s člankom 3. stavkom 3. točkom (g) Delegirane uredbe (EU) 2016/960

                     Evidencija informacija o pristanku osobe koja je podvrgnuta istraživanju tržišta na primanje povlaštenih informacija, kako je navedeno u članku 11. stavku 5. podstavku 1. točki (a) Uredbe (EU) br. 596/2014 (zahtjev na pristanak i odgovor na taj pristanak).

                              x.

                              Objavljivanje informacija u skladu s člankom 3. stavkom 3. točkom (h) Delegirane uredbe (EU) 2016/960

                     Opis informacija objavljenih za potrebe ispitivanja tržišta, uz navođenje informacija za koje se smatra da su povlaštene informacije.

      PRILOG II.

         Predložak za pisane zapisnike i zabilješke iz članka 6. stavka 2. točke (d) Delegirane uredbe (EU) 2016/960 ako se ne objavljuju povlaštene informacije

                  Stavka

                  Rubrika za unos teksta

                              i.

                              Identitet sudionika na tržištu koji vrši objavljivanje

                     Puni naziv sudionika na tržištu koji vrši objavljivanje i ime osobe koja u okviru sudionika na tržištu koji vrši objavljivanje dostavlja informacije te podaci za kontakt koji se upotrebljavaju za priopćivanje informacija.

                              ii.

                              Identitet osobe koja prima informacije

                     Puno ime osobe koja prima informacije i podaci za kontakt koji se upotrebljavaju za priopćivanje informacija.

                              iii.

                              Datum i vrijeme priopćivanja informacija

                     Datum i vrijeme priopćivanja informacija, uključujući i vremensku zonu.

                              iv.

                              Objašnjenje prirode razgovora u skladu s člankom 3. stavkom 4. točkom (a) Delegirane uredbe (EU) 2016/960

                     Evidencija izjave u kojoj se objašnjava da se priopćivanje informacija provodi za potrebe istraživanja tržišta.

                              v.

                              Potvrđivanje identiteta u skladu s člankom 3. stavkom 4. točkom (c) Delegirane uredbe (EU) 2016/960

                     Evidencija informacija o tome da je osoba s kojom se stupilo u kontakt potvrdila da sudionik na tržištu koji vrši objavljivanje komunicira s osobom koju je potencijalni ulagatelj ovlastio da bude podvrgnuta istraživanju tržišta.

                              vi.

                              Objašnjenje da se povlaštene informacije neće priopćiti u skladu s člankom 3. stavkom 4. točkom (d) Delegirane uredbe (EU) 2016/960

                     Evidencija izjave u kojoj se objašnjava da će, ako osoba koja prima informacije pristane na to da bude podvrgnuta istraživanju tržišta, ta osoba dobiti informacije koje sudionik na tržištu koji vrši objavljivanje ne smatra povlaštenim informacijama i upućivanje na obvezu utvrđenu u članku 11. stavku 7. Uredbe (EU) br. 596/2014.

                              vii.

                              Potvrđivanje pristanka u skladu s člankom 3. stavkom 4. točkom (e) Delegirane uredbe (EU) 2016/960

                     Evidencija informacija o pristanku osobe koja je podvrgnuta istraživanju tržišta na nastavak istraživanja tržišta (zahtjev za pristanak i odgovor na taj pristanak).

                              viii.

                              Objavljivanje informacija u skladu s člankom 3. stavkom 4. točkom (f) Delegirane uredbe (EU) 2016/960

                     Opis informacija objavljenih za potrebe ispitivanja tržišta.

      PRILOG III.

         Predložak za evidentiranje informacija danih u skladu s člankom 11. stavkom 6. prvim podstavkom Uredbe (EU) br. 596/2014 kako bi se osoba koja je bila podvrgnuta istraživanju tržišta obavijestila da su objavljene informacije prestale biti povlaštene informacije

                  Stavka

                  Rubrika za unos teksta

                              i.

                              Identitet sudionika na tržištu koji vrši objavljivanje

                     Puni naziv sudionika na tržištu koji vrši objavljivanje i ime osobe koja u okviru sudionika na tržištu koji vrši objavljivanje dostavlja informacije te podaci za kontakt koji se upotrebljavaju za priopćivanje informacija.

                              ii.

                              Identitet osobe koja prima informacije

                     Puno ime osobe koja prima informacije i podaci za kontakt koji se upotrebljavaju za priopćivanje informacija.

                              iii.

                              Datum i vrijeme priopćivanja informacija

                     Datum i vrijeme priopćivanja informacija, uključujući i vremensku zonu.

                              iv.

                              Identifikacija transakcije

                     Informacije kojima se identificira transakcija na koju se primjenjuje ispitivanje tržišta.

                     One mogu uključivati informacije o vrsti transakcije, primjerice inicijalna javna ponuda, sekundarna ponuda, spajanje, trgovanje velikim paketima dionica, privatni plasman, povećanje dioničkog kapitala.

                              v.

                              Datum i vrijeme istraživanja tržišta

                     Informacije o datumu i vremenu kada su povlaštene informacije objavljene u okviru istraživanja tržišta.

                              vi.

                              Priopćivanje činjenice da su informacije prestale biti povlaštene informacije

                     Izjava u kojoj se osobu koja podvrgnuta ispitivanju tržišta obavješćuje o činjenici da su objavljene informacije prestale biti povlaštene informacije.

                              vii.

                              Datum kada su informacije prestale biti povlaštene informacije

                     Datum kada su informacije objavljene u okviru ispitivanja tržišta prestale biti povlaštene informacije.


title: Provedbena uredba Komisije (EU) br. 1354/2011 od 20. prosinca 2011. o otvaranju godišnjih carinskih kvota Unije za ovce i koze te ovčje i kozje meso

text:
               02/Sv. 021

               HR

               Službeni list Europske unije

               225

         32011R1354

               L 338/36

               SLUŽBENI LIST EUROPSKE UNIJE

               20.12.2011.

      PROVEDBENA UREDBA KOMISIJE (EU) br. 1354/2011
   od 20. prosinca 2011.
   o otvaranju godišnjih carinskih kvota Unije za ovce i koze te ovčje i kozje meso
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavi zajedničke organizacije poljoprivrednih tržišta i o posebnim odredbama za određene poljoprivredne proizvode (1), a posebno njezine članke 144. stavak 1. i 148. u vezi s člankom 4.,
   budući da:

               (1)

               Od 2012. treba otvoriti carinske kvote Unije za ovce i koze te ovčje i kozje meso. Carine i količine treba utvrditi u skladu s odgovarajućim međunarodnim sporazumima koji su na snazi u 2012. Kao rezultat pregovora koji su doveli do Sporazuma u obliku razmjene pisama između Europske unije i Novog Zelanda prema članku XXIV. stavku 6 i članku XXVIII. Općeg sporazuma o carinama i trgovini (GATT) iz 1994. o izmjeni povlastica u rasporedima Republike Bugarske i Rumunjske tijekom njihovoga pristupanja Europskoj uniji (2), Unija se obvezala povećati godišnji opseg za Novi Zeland za 400 tona i u svoj raspored erga omnes uvrstiti godišnju uvoznu carinsku kvotu za ovčje i kozje meso od 200 tona mase trupa.

               (2)

               Uredbom Vijeća (EZ) br. 312/2003 od 18. veljače 2003. o provedbi, od strane Zajednice, carinskih odredaba utvrđenih Sporazumom o osnivanju udruženja između Europske zajednice i njezinih država članica, s jedne strane, i Republike Čile, s druge strane (3), predviđeno je otvaranje dodatne bilateralne carinske kvote od 2 000 tona i dodatno godišnje povećanje od 10 % prvobitne količine za oznaku proizvoda 0204 s učinkom od 1. veljače 2003. Stoga se carinskoj kvoti GATT-a/WTO-a za Čile godišnje dodaje 200 tona, a objema kvotama se i dalje treba upravljati na isti način.

               (3)

               Uredbom Komisije (EU) br. 1245/2010 od 21. prosinca 2010. o otvaranju godišnjih carinskih kvota Unije za 2011. za ovce i koze te ovčje i kozje meso (4) u skladu s odgovarajućim međunarodnim sporazumima koji su bili na snazi u 2011. godini, otvorene su carinske kvote Unije za 2011. godinu. Te carinske kvote treba zadržati i otvarati godišnje, uzimajući pritom u obzir odredbe gore navedenih sporazuma s Novim Zelandom i Čileom. Uredba (EU) br. 1245/2010 također zastarijeva krajem 2011. godine i stoga ju treba staviti izvan snage. Ovu Uredbu radi pojednostavljenja treba primjenjivati dulje od godine dana, kako se ne bi svake godine morala donositi nova uredba.

               (4)

               Uvozom u okviru ove Uredbe treba upravljati na osnovi kalendarske godine.

               (5)

               Kako bi se osiguralo propisno funkcioniranje carinskih kvota Unije, treba utvrditi ekvivalent mase trupa.

               (6)

               Carinskim kvotama za proizvode od ovčjeg i kozjeg mesa treba upravljati u skladu s člankom 144. stavkom 2. točkom (a) Uredbe (EZ) br. 1234/2007, odstupajući od Uredbe Komisije (EZ) br. 1439/95 od 26. lipnja 1995. o utvrđivanju detaljnih pravila za primjenu Uredbe Vijeća (EEZ) br. 3013/89 u pogledu uvoza i izvoza proizvoda u sektoru ovčjeg i kozjeg mesa (5). To treba činiti u skladu s člancima 308.a, 308.b i 308.c stavkom 1. Uredbe Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (6).

               (7)

               Carinske kvote otvorene ovom Uredbom kojima se upravlja po sustavu „tko prvi dođe prvi uslužen” u početku treba smatrati nekritičnima u smislu članka 308.c Uredbe (EEZ) br. 2454/93. Stoga treba ovlastiti carinska tijela da se u skladu s člancima 308.c stavkom 1. i 248. stavkom 4. Uredbe (EEZ) br. 2454/93 oslobode polaganja osiguranja za robu koja se u početku uvozi u okviru tih carinskih kvota.

               (8)

               Treba pojasniti koju vrstu dokaza o podrijetlu proizvoda moraju dostaviti gospodarski subjekti kako bi koristili carinske kvote po sustavu „tko prvi dođe prvi uslužen”.

               (9)

               Mjere predviđene u ovoj Uredbi u skladu su s mišljenjem Upravljačkog odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Ovom se Uredbom od 1. siječnja 2012. otvaraju godišnje uvozne carinske kvote Unije za ovce i koze te ovčje i kozje meso.
   Članak 2.
   Carine koje se primjenjuju na proizvode u okviru carinskih kvota iz članka 1., oznake KN, zemlje podrijetla, godišnji opseg i redni brojevi navedeni su u Prilogu.
   Članak 3.
   1.   Količine izražene u ekvivalentu mase trupa, za uvoz proizvoda u okviru carinskih kvota iz članka 1. utvrđene su u Prilogu.
   2.   Za potrebe izračuna količine „ekvivalenta mase trupa” iz stavka 1., neto masa proizvoda od ovčjeg i kozjeg mesa množi se sljedećim koeficijentima:

               (a)

               za žive životinje: 0,47;

               (b)

               za meso od janjadi i jarića bez kosti: 1,67;

               (c)

               za meso od ovnova, ovaca i koza (osim mesa od jarića): 1,81;

               (d)

               za proizvode s kostima: 1,00.

         „Kozlić” znači koza stara do godine dana.
   Članak 4.
   Odstupajući od glave II. dijelova (A) i (B) Uredbe (EZ) br. 1439/95, carinskim kvotama navedenima u Prilogu ovoj Uredbi upravlja se po sustavu „prvi po redoslijedu” u skladu s člancima 308.a, 308.b i 308.c stavkom 1. Uredbe (EEZ) br. 2454/93. Uvozne dozvole nisu potrebne.
   Članak 5.
   1.   Za korištenje carinskih kvota navedenih u Prilogu, carinskim tijelima Unije predočava se valjani dokaz o podrijetlu koji su izdala nadležna tijela dotične treće zemlje, zajedno s carinskom deklaracijom za puštanje dotične robe u slobodan promet.
   Podrijetlo proizvoda podložnih carinskim kvotama koje ne proizlaze iz preferencijalnih carinskih sporazuma utvrđuje se u skladu s važećim odredbama Unije.
   2.   Dokaz o podrijetlu iz stavka 1. je sljedeće:

               (a)

               u slučaju carinske kvote koja je dio preferencijalnog carinskog sporazuma to je dokaz o podrijetlu utvrđen tim sporazumom;

               (b)

               u slučaju drugih carinskih kvota to su dokaz utvrđen u skladu s člankom 47. Uredbe (EEZ) br. 2454/93, i, pored elemenata predviđenih u tom članku, sljedeći podaci:

                           —

                           oznaka KN (barem prve četiri znamenke),

                           —

                           redni broj ili redni brojevi predmetne carinske kvote,

                           —

                           ukupna neto masa po kategoriji koeficijenta kako je predviđeno u članku 3. stavku 2. ove Uredbe;

               (c)

               u slučaju zemlje čija je carinska kvota obuhvaćena točkama (a) i (b) i koje se spajaju, to je dokaz spomenut u točki (a).

         Kada se dokaz o podrijetlu iz točke (b) predočava kao prateći dokument za samo jednu deklaraciju za puštanje robe u slobodan promet, može sadržavati nekoliko rednih brojeva. U svim drugim slučajevima sadrži samo jedan redni broj.
   Članak 6.
   Uredba (EZ) br. 1245/2010 se stavlja izvan snage.
   Članak 7.
   Ova Uredba stupa na snagu na dan objave u Službenom listu Europske unije.
   Primjenjuje se od 1. siječnja 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. prosinca 2011.

            Za Komisiju,

            u ime predsjednika,
         Dacian CIOLOS

            Član Komisije

      (1)  SL L 299, 16.11.2007., str. 1.

      (2)  SL L 317, 30.11.2011., str. 2.

      (3)  SL L 46, 20.2.2003., str. 1.

      (4)  SL L 338, 22.12.2010., str. 37.

      (5)  SL L 143, 27.6.1995., str. 7.

      (6)  SL L 253, 11.10.1993., str. 1.
   PRILOG

      GODIŠNJE CARINSKE KVOTE UNIJE ZA OVČJE I KOZJE MESO (u tonama (t) ekvivalenta mase trupa) OD 2012.

               Oznake KN

               Carina ad valorem

               Posebna carina EUR/100 kg

               Redni broj po sustavu „tko prvi dođe prvi uslužen”

               Podrijetlo

               Godišnji opseg u tonama u ekvivalentu mase trupa

               Žive životinje (koeficijent = 0,47)

               Meso od janjadi bez kostiju (1) (koeficijent = 1,67)

               Meso od ovaca ili ovnova bez kostiju (2) (koeficijent = 1,81)

               Meso s kostima i trupovi (koeficijent = 1,00)

               0204

               Nula

               Nula

               —

               09.2101

               09.2102

               09.2011

               Argentina

               23 000

               —

               09.2105

               09.2106

               09.2012

               Australija

               19 186

               —

               09.2109

               09.2110

               09.2013

               Novi Zeland

               228 254

               —

               09.2111

               09.2112

               09.2014

               Urugvaj

               5 800

               —

               09.2115

               09.2116

               09.1992

               Čile (3)

               6 800

               —

               09.2121

               09.2122

               09.0781

               Norveška

               300

               —

               09.2125

               09.2126

               09.0693

               Grenland

               100

               —

               09.2129

               09.2130

               09.0690

               Farski otoci

               20

               —

               09.2131

               09.2132

               09.0227

               Turska

               200

               —

               09.2171

               09.2175

               09.2015

               Ostalo (4)

               200

               —

               09.2178

               09.2179

               09.2016

                  Erga omnes
                   (5)

               200

               0204,
               0210 99 21,
               0210 99 29,
               0210 99 60

               Nula

               Nula

               —

               09.2119

               09.2120

               09.0790

               Island

               1 850

               0104 10 30
               0104 10 80
               0104 20 90

               10 %

               Nula

               09.2181

               —

               —

               09.2019

                  Erga omnes
                   (5)

               92

      (1)  Uključujući meso od jarića.

      (2)  Uključujući meso od koza (osim mesa od jarića).

      (3)  Carinska kvota za Čile godišnje se povećava za 200 tona.

      (4)  „Ostalo” znači sve članice WTO-a osim Argentine, Australije, Novog Zelanda, Urugvaja, Čilea, Grenlanda i Islanda.

      (5)  „Erga omnes” znači sve zemlje podrijetla uključujući one spomenute u ovoj tablici.


title: Provedbena uredba Komisije (EU) 2016/1932 оd 4. studenoga 2016. o odobrenju kalcij-magnezijeva oksida (živo dolomitno vapno) kao postojeće aktivne tvari za uporabu u biocidnim proizvodima vrste 2 i 3 (Tekst značajan za EGP )

text:
               5.11.2016

               HR

               Službeni list Europske unije

               L 299/36

         PROVEDBENA UREDBA KOMISIJE (EU) 2016/1932
   оd 4. studenoga 2016.
   o odobrenju kalcij-magnezijeva oksida (živo dolomitno vapno) kao postojeće aktivne tvari za uporabu u biocidnim proizvodima vrste 2 i 3
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Delegiranom uredbom Komisije (EU) br. 1062/2014 (2) utvrđuje se popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje kalcij-magnezijev oksid (živo dolomitno vapno).

               (2)

               Kalcij-magnezijev oksid (živo dolomitno vapno) ocijenjen je u skladu s člankom 16. stavkom 2. Direktive 98/8/EZ Europskog parlamenta i Vijeća (3) za uporabu u vrsti proizvoda 2, „Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama” i vrsti proizvoda 3, „Biocidni proizvodi u veterinarskoj higijeni” kako su utvrđene u Prilogu V. toj Direktivi, što odgovara vrstama proizvoda 2 odnosno 3 kako su utvrđene u Prilogu V. Uredbi (EU) br. 528/2012.

               (3)

               Ujedinjena Kraljevina imenovana je nadležnim ocjenjivačkim tijelom te je 19. rujna 2011. podnijela izvješća o ocjeni, zajedno sa svojim preporukama.

               (4)

               U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode 14. travnja 2016. sastavio je mišljenja Europske agencije za kemikalije, uzimajući u obzir zaključke nadležnog ocjenjivačkog tijela.

               (5)

               U skladu s tim mišljenjima može se očekivati da će biocidni proizvodi vrste 2 i 3 koji sadržavaju kalcij-magnezijev oksid ispuniti zahtjeve iz članka 5. Direktive 98/8/EZ ako se zadovolje određene specifikacije i uvjeti koji se odnose na njihovu uporabu.

               (6)

               Stoga je primjereno odobriti kalcij-magnezijev oksid (paljeno dolomitno vapno) za uporabu u biocidnim proizvodima vrste 2 i 3, podložno određenim specifikacijama i uvjetima.

               (7)

               Prije odobrenja aktivne tvari zainteresiranim stranama trebalo bi omogućiti primjereno razdoblje za donošenje pripremnih mjera potrebnih za ispunjenje novih zahtjeva.

               (8)

               Mjere predviđene ovom Uredbom u skladu su s mišljenjem Stalnog odbora za biocidne proizvode,

         DONIJELA JE OVU UREDBU:
   Članak 1.
   Tvar kalcij-magnezijev oksid (živo dolomitno vapno) odobrava se kao aktivna tvar za uporabu u biocidnim proizvodima vrste 2 i 3, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 4. studenoga 2016.

            Za Komisiju

            Predsjednik

         Jean-Claude JUNCKER

      (1)  SL L 167, 27.6.2012., str. 1.

      (2)  Delegirana uredba Komisije (EU) br. 1062/2014 od 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      PRILOG

                  Uobičajeni naziv

                  Kemijski naziv prema IUPAC-u
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti

                  Kalcij-magnezijev oksid (živo dolomitno vapno)

                  Kemijski naziv prema IUPAC-u:
                  Kalcij-magnezijev oksid
                  EZ br.: 253-425-0
                  CAS br.: 37247-91-9

                  800 g/kg
                  (Vrijednost upućuje na udio Ca i Mg, izražen kao zbroj CaO i MgO. Minimalna vrijednost za MgO u živom dolomitnom vapnu jest 30 % na temelju magnezija, izraženog kao udio magnezijeva oksida.)

                  1. svibnja 2018.

                  30. travnja 2028.

                  2

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje industrijskim i profesionalnim korisnicima.

                  3

                  Odobrenja za biocidne proizvode podliježu sljedećim uvjetima:

                              1.

                              pri ocjeni proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije;

                              2.

                              s obzirom na rizike utvrđene za ocijenjene uporabe, pri ocjeni proizvoda posebna se pozornost posvećuje profesionalnim korisnicima.

         (1)  Stupanj čistoće naveden u ovom stupcu najmanji je stupanj čistoće aktivne tvari ocijenjene u skladu s člankom 89. stavkom 1. Uredbe (EU) br. 528/2012. Aktivna tvar u proizvodu koji se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.


title: Provedbena uredba Komisije (EU) br. 59/2013 od 23. siječnja 2013. o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla u pogledu tvari monenzina  Tekst značajan za EGP

text:
               03/Sv. 042

               HR

               Službeni list Europske unije

               327

         32013R0059

               L 021/21

               SLUŽBENI LIST EUROPSKE UNIJE

               23.01.2013.

         PROVEDBENA UREDBA KOMISIJE (EU) br. 59/2013
   od 23. siječnja 2013.
   o izmjeni Priloga Uredbi (EU) br. 37/2010 o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla u pogledu tvari monenzina
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u povezanosti s člankom 17.,
   uzimajući u obzir mišljenje Europske agencije za lijekove koje je formulirao Odbor za medicinske proizvode koji se primjenjuju u veterini,
   budući da:

               (1)

               Najveće dopuštene količine rezidua („NDK”) farmakološki djelatnih tvari koje se koriste u Uniji u veterinarsko-medicinskim proizvodima za životinje za proizvodnju hrane ili u biocidnim proizvodima koji se koriste u uzgoju životinja moraju se odrediti u skladu s Uredbom (EZ) br. 470/2009.

               (2)

               Farmakološki aktivne tvari i njihova klasifikacija u pogledu NDK-a u hrani životinjskog podrijetla utvrđeni su u Prilogu Uredbi Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (2).

               (3)

               Monenzin je trenutačno uvršten u tablici 1. Priloga Uredbi (EU) br. 37/2010 kao dopuštena tvar u mišićima, masnom tkivu, jetri, bubrezima i mlijeku goveda.

               (4)

               Zahtjev za izmjenu postojećeg unosa za monenzin dostavljen je Europskoj agenciji za lijekove.

               (5)

               Podnositelj zahtjeva dostavio je dodatne podatke koje je procijenio Odbor za medicinske proizvode koji se primjenjuju u veterini. Kao rezultat Odbor je preporučio izmjenu trenutačnih NDK-a za monenzin.

               (6)

               Unos za monenzin u tablici 1. Priloga Uredbi (EU) br. 37/2010 potrebno je stoga izmijeniti u skladu s tim.

               (7)

               Primjereno je predvidjeti razuman vremenski rok kako bi dotične zainteresirane stranke poduzele mjere koje mogu biti potrebne za usklađivanje s novim NDK-om.

               (8)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 izmjenjuje se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 25. ožujka 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. siječnja 2013.

            Za Komisiju

            Predsjednik

         José Manuel BARROSO

      (1)  SL L 152, 16.6.2009., str. 11.

      (2)  SL L 15, 20.1.2010., str. 1.
   PRILOG
   U tablici 1. Priloga Uredbi (EU) br. 37/2010 unos za tvar monenzin zamjenjuje se sljedećim:

                  Farmakološki djelatna tvar

                  Marker rezidua

                  Vrsta životinje

                  NDK

                  Ciljno tkivo

                  Ostale odredbe
                  (u skladu s člankom 14. stavkom 7. Uredbe (EZ) br. 470/2009)

                  Terapijska klasifikacija

                  „Monenzin

                  Monenzin A

                  Goveda

                  2 μg/kg
                  10 μg/kg
                  50 μg/kg
                  10 μg/kg
                  20 μg/kg

                  Mišić
                  Masno tkivo
                  Jetra
                  Bubreg
                  Mlijeko

                  NEMA UNOSA

                  Protuupalne tvari/Antibiotici”